የጠ/ሚ ዶ/ር አብይ የኖቤል የሰላም ተሸላሚ መሆን ኢትዮጵያውን ከለውጡ ማግስት ጀምሮ ለፈፀሟቸው በጎ ስራዎች የተሰጠ እውቅና ነው- የኢህአዴግ ምክር ቤት
የጠ/ሚ ዶ/ር አብይ የኖቤል የሰላም ተሸላሚ መሆን ኢትዮጵያውን ከለውጡ ማግስት ጀምሮ ለፈፀሟቸው በጎ ስራዎች የተሰጠ እውቅና ነው- የኢህአዴግ ምክር ቤትየጠቅላይ ሚኒስትር ዶክተር አብይ አህመድ የኖቤል የሰላም ተሸላሚ መሆን መላ ኢትዮጵያውን ከለውጡ ማግስት ጀምሮ ለፈፀሟቸው በጎ ስራዎች በሙሉ የተሰጠ እውቅና በመሆኑ ድሉ የሀገሪቱም መሆኑን የኢህአዴግ ምክር ቤት ገለፀ።የኢህአዴግ ሊቀመንበር እና የኢፌዴሪ ጠቅላይ ሚኒስትር ዶክተር አብይ አህመድ የአለም የሰላም ኖቤል አሸናፊነት አለም አቀፉ ማህበረሰብ ሀገራችን በተከተለቸው የለውጥ አቅጣጫ ላይ ያለውን መተማመንና ተስፋ ያረጋገጠ በመሆኑ የኢህአዴግ ምክር ቤት ለዶ/ር አቢይ አህመድ በተለይ እና ለመላው ኢትዮጵያውያን በአጠቃላይ እንኳን ደስ አላችሁ ማለት እወዳለሁ ብሏል የኢህአዴግ ምክር ቤት።ምክር ቤቱ ለፋና ብሮድካስቲንግ ኮርፖሬት በላከው መግለጫ ባለፈው አንድ አመት ከመንፈቅ በድርጅቱ ሊቀመንበር ዶክተር አብይ አህመድ ቀጥተኛ አመራር በሀገሪቱ ዴሞክራሲን ለማስፈን፣ ዘላቂ ሰላምን ለማምጣትና ፍትሃዊ ተጠቃሚነትን ያረጋገጠ የኢኮኖሚ እድገት ለማስመዝገብ በርካታ እንቅስቃሴዎች ሲደረጉ መቆየታቸውን አንስቷል።ሀገሪቱ ከሁሉም ጎረቤቶቿ ጋር ያላትን ግንኙነት በሰላም፣ በመተባበርና በጋራ ብልፅግና ላይ የተመሰረተ እንዲሆን ለማድረግ እንዲሁም የአፍሪካ ቀንድ ቀጠና ከግጭት የፀዳ እንዲሆን ሊቀመንበሩ ያላሰለሰ ጥረት አድርገዋል ነው ያለው።ጠቅላይ ሚኒስትር ዶክተር አብይ አህመድ ወደ ሀገር መሪነት ከመጡ ሁለት አመት እንኳን ያልሞላቸው ቢሆኑም ከሀገር አልፎ አለም ያደነቀውንና የደገፈውን ውጤት ማስመዝገብ ችለዋል ብሏል።በርግጥም በሀገር አቀፍም ይሁን በውጭ በተንቀሳቀሱባቸው ወቅቶች ሁሉ ስለ ሰላም፣ ፍቅርና አንድነት በመናገርና ይህንኑም በተግባር በማሳየት ያበረከቱት አስተዋፆ ለዚህ ልዩ ክብር የሚያበቃቸው መሆኑንም በመግለጫው ጠቁሟል።በለውጡ የተገኙ ስኬቶችን ከማንም በላይና ቀድመን የምንገነዘባቸውና የፍሬዎቹም ተቋዳሽ እኛው ኢትዮጵያውን ብንሆንም አለም አቀፉ ህብረተሰብ ደግሞ ለዚህ ድላችን በዛሬው እለት በአለም ትልቁን የክብር ሽልማት ለጠቅላይ ሚኒስትር ዶ/ር አብይ አህመድ በማጎናፀፍ እውቅናውን ቸሯልም ብሏል።ይህ ሽልማት አለም አቀፉ ህብተሰብ ሀገሪቱ በተከተለችው የለውጥ አቅጣጫ ላይ ከመተማመን ባለፈ እስካሁን የተመዘገቡ ስኬቶች ዘላቂነት እንደሚኖራቸው ተስፋ ማሳደሩን አመልካች መሆኑንም አስታውቋል።ይህ ድል መላ ኢትዮጵያውን ከለውጡ ማግስት ጀምሮ ለፈፀሟቸው በጎ ስራዎች በሙሉ የተሰጠ እውቅና በመሆኑ ድሉም የሀገራችን ድል ነው ብሏል።በሊቀ መንበራችን ለዚሀ ክብር መብቃት ስሟ ከፍ ብሎ የሚጠራው ሀገራችን ስትሆን አንገታቸውን ቀና አድርገው መሄድ የቻሉት ደግሞ መላ ኢትዮጵያውያን ናቸው ብሏል ምክር ቤቱ።ከምንም በላይ ደግሞ ሀገሪቱ እንደቀደመው ሁሉ በየመስኩ አንቱታንና ተቀባይነትን ያተረፉ ጀግኖችን ማፍራት የምትችል መሆኗን አሳይቶናልም ብሏል።የጠቅላይ ሚኒስትራችን እና አጠቃላይ የለውጥ አመራሩ ጥረት ፍሬ በማፍራቱ ያገኘነው ይህ ሽልማት እንደ መሪ ድርጅት በሊቀ መንበራችን ፋና ወጊነት የጀመርነውን ሰላም የማስፈን፣ የዜጎችን መብትና እኩልነት የማረጋገጥ እና ሌሎች ዘርፈ ብዙ እንቅስቃሴዎች የማረጋገጥ ስራችንን አጠናክረን እንድንቀጥል የሞራል ስንቅ የሚሆነን ነው ይላል መግለጫው።ጠቅላይ ሚኒስትር ዶክተር አብይ አህመድም በመሪነት ዘመናቸው ከእስካሁኑም የላቀ ስኬት በማስመዝገብ የፓርቲያችንን፣ የመላ የሀገራችንን ህዝቦችንና የሀገራችን ኩራት ሆነው እንደሚቀጥሉ የኢህአዴግ ምክር ቤት ያለውን ሙሉ እምነት ይገልፃል ያለው ምክር ቤቱ፥ ሁላችንም ኢትዮጵያውያን የመሪያችንን አርዓያ ተከትለን በየተሰማራንበት የስራ መስክ ሁሉ የላቀ ስኬት ለማስመዝገብ እንድንረባረብ የኢሕአዴግ ምክር ቤት ጥሪውን ያስተላልፋል ብሏል። 